OzLabs/hebrew-wiki-articles huggingface dataset:
מערת הבגידה

תרשים קבר מרים ומערת הבגידה
המזבח במערה
מערת הבגידה היא מערה בגת שמנים, השוכנת בצמוד מדרום לקבר מרים, והמנציחה, לפי המסורת הנוצרית, את המקום בו הסגיר יהודה איש קריות את ישו לידי שליחי הרומאים. המערה מוכרת גם כ"מערת היגון", "מערת גת שמנים" או "מערת השליחים", ונמצאת בחזקת הפרנציסקנים.

==המסורת==

לפי המסורת שתחילתה בתקופה הביזנטית, לאחר הסעודה האחרונה ירדו ישו ואחד-עשר השליחים מהר ציון לגת שמנים, וישו פרש אל גן עצי הזית בחברת פטרוס הקדוש, יוחנן בן זבדי ויעקב בן זבדי. ישו התפלל בגפו על "סלע יגון" שמעליו הוקמה בראשית המאה ה-20 כנסיית כל העמים הסמוכה, ואילו יתר שמונת השליחים המתינו במערת הבגידה. כאשר סיים ישו להתפלל, הגיע עם שלושת השליחים אל המערה, ובאותה עת בא לקראתו יהודה איש קריות, כשהוא מלווה בשליחי הסנהדרין והסגירו לידיהם אגב סימונו בנשיקה על לחיו. בתגובה קיצץ פטרוס את אוזנו של מלכוס, משרתו של הכהן הגדול קיפא, וישו ביצע במקום את הנס האחרון לפני מותו על הצלב, וריפא את הפצוע. מסורת זו הייתה מקובלת על הכל עד המאה ה-14, עת החלה מתפתחת מסורת חדשה רק בקרב עולי רגל מהמערב, ולפיה המערה היא המקום בו עבר ישו את ליל היגון. במקביל הפך סלע היגון בגן עצי הזית, מקום בו נצבת כיום כנסיית כל העמים, לאתר בו הסגיר יהודה איש קריות את ישוע לידי הכהן הגדול. בשל כך, יש המכנים עדיין את המערה בשם "מערת היגון". עולי דרך מהמזרח דבקו כל העת במסורת הביזנטית המקובלת כיום על הכל.

==היסטוריה== 
המערה הייתה לקפלה כבר במאה ה-4, ובה צוין מעמד נשיקת הבגידה והסגרתו של ישו. גג המערה נתמך בארבעה עמודים והיא הוארה על ידי אור שחדר מבעד לפתח בתקרתה. מתחת לפתח נחפר בור לאגירת מי הגשמים. בתחילה הייתה הכניסה אל המערה בצידה הצפוני, אך בהמשך, ככל הנראה כאשר הוקמה הכנסייה הביזנטית מעל קבר מרים השוכנת מצפון למערה, נפתח פתח בצידה הצפון-מערבי. רצפת המערה כוסתה בפסיפס לבן שנהרס עם השנים בשל חפירת 42 קברים, בעיקר בין המאה ה-5 למאה ה-8, אך גם בתקופה הצלבנית. בתקופה הצלבנית רוצפה רצפת המערה בלבנים ובפיסות שיש, ותקרתה עוטרה בפרסקו הנראה בחלקו גם כיום והמתאר כוכבים. על הקירות שרדו שרידי עיטורים נוספים וכיתוב. 
הפרנציסקנים רכשו את החזקה במערה ב-1361 או ב-1392, ולאחר תהפוכות רבות היא נותרה ברשותם. בעקבות שיטפונות ב-1655 נפתח פתחה הנוכחי של המערה סמוך לפתח הקודם. לאחר שקבר מרים נמסר לידי הפטריארכיה היוונית-אורתודוקסית והכנסייה הארמנית בשנת 1757, החלו הקתולים לחגוג במערה גם את עליית מרים. 

==האתר==
הכניסה אל מערת הבגידה בגת שמנים היא דרך פרוזדור ארוך מימין לקבר מרים, המגיע אל פינתה הצפון-מערבית. צורתה של המערה היא כשל משושה, אורכה מדרום-מערב לצפון-מזרח 17.60 מטרים ורוחבה מגיע ל-11.40 מטרים. גובהה מגיע עד 3.5 מטרים. בצדה הצפון-מזרחי, על מדרגה מוגבהת, ניצב מזבח ומאחוריו סינתרונון ותמונה שבה מתואר ישו מוקף בשליחים כשהם אבלים וחפויי ראש. במערה שרידים חקלאיים בדמות בור מים ששימש במאות ה-5 וה-6 כמקום קבורה לנשים רמות מעלה, ועליו חלק מכתובת ביוונית לאמור "האדון, הענק מנוחה ...", וכן של מתקן ששימש, אולי, כגת.

==קישורים חיצוניים==

* [https://web.archive.org/web/20120608061935/http://198.62.75.4/www1/ofm/san/GET09cav.html המקום באתר משמורת ארץ הקודש]

מערת הבגידה
קטגוריה:משמורת ארץ הקודש
קטגוריה:גת שמנים
קטגוריה:ירושלים: מערות קבורה
סינדי מקיין

סינדי לו הנסלי מקיין (באנגלית: Cindy Lou Hensley McCain; נולדה ב-20 במאי 1954) היא אשת עסקים ונדבנית אמריקאית, אלמנתו של הפוליטיקאי והמועמד הרפובליקני לנשיאות ארצות הברית במהלך מערכת הבחירות של שנת 2008 ג'ון מקיין. באפריל 2023 מונתה כמנכ״לית תוכנית המזון העולמית.

==ביוגרפיה==
מקיין נולדה בפיניקס, אריזונה בתם של ג'יימס ויליס הנסלי (2000–1920) ומרגריט סמית ג'ונסון (2006–1919).

סבה וסבתא הורי אמה היגרו משוודיה לארצות הברית. אביה ג'יימס הנסלי ייסד את החברה "הנסלי ושות'". יש לה אחות למחצה מנישואיה הראשונים של אימה ואחות למחצה מנישואיו הראשונים של אביה.

ב-1976 סיימה לימודיי תואר בהוראת אומנות באוניברסיטת דרום קליפורניה וב-1978 השלימה תואר שני בחינוך מיוחד במהלך לימודיה השתתפה מקיין בפרויקט המעניק סיוע לילדים בעלי נכויות קשות ועבדה שנה אחת כמורה בכיתה של ילדים עם תסמונת דאון בבית ספר באריזונה.

סינדי נפגשה לראשונה עם ג'ון מקיין ב-1979 בטקס צבאי שנערך בהוואי ועד מהרה החלה להתפתח מערכת יחסים ביניהם בעוד שמקיין היה אז נשוי, מקיין היה קצין בצי האמריקאי המבוגר ממנה ב-18 שנה וזמן קצר לאחר הכרותם התגרש מקיין מאשתו וב-1980 הם נישאו, בניי הזוג חתמו על הסכם ממון לאור ההון הרב שבבעלותה של סינדי ומשפחתה, במהלך נישואיהם עברה סינדי מספר הפלות, העסקים של אביה וקשריו הפוליטיים עזרו למקיין במעורבותו בפוליטיקה של אריזונה, סינדי הייתה מעורבת במידה רבה בקמפיין של מקיין לבחירות לסנאט ומשפחתה של סינדי תרמה לו רבות, לאחר שמקיין נבחר לסנאט עברו בניי הזוג להתגורר באלכסנדריה, וירג'יניה, ב-1984 ילדה סינדי את בתם הראשונה, מייגן ב-1986 נולד בנם ג'ון סידני הרביעי וב-1988 נולד בנם השני ג'יימס וב-1991 אימצו הזוג מבנגלדש את ילדתם הרביעית ברידג'ט, הוריה של סינדי גרו לידם ועזרו להם בגידול ובטיפול בילדים, מקיין נסע לעבוד לעיתים תכופות וושינגטון די. סי. והיא ראתה אותו בעיקר בסופי שבוע, במהלך הקריירה של מקיין ניהלה סינדי פעמים רבות ערבי תרומה למענו ולמען הקריירה הפוליטית שלו, ב-1986 הקימו סינדי ואביה מרכז חנויות בפיניקס ובו שימשה סינדי כמנהלת חשבונות.

מקיין הייתה פעילה גלויה בקמפיין של בעלה לנשיאות ארצות הברית על אף התנגדותה הראשונית למועמדותו. שררו ביניהם חילוקי דעות פוליטיים רבים, במהלך מסע הבחירות טענה מקיין שהציבור האמריקאי מעוניין שהגברת הראשונה תלך על גוון מסורתי במילוי תפקידה ולארגן פעולות סיוע וצדקה ולא להשתתף באירועים פוליטיים ובישיבות של הסנאט וכך היא תנהג אם וכאשר תבצע את התפקיד, ואף השוותה זאת עם פעילותה ההומניטרית של דיאנה, הנסיכה מוויילס, מקיין הביעה בעבר ביקורת בפומבי כנגד הנשיא ג'ורג' בוש על התנהלותו בזמן מלחמת עיראק והיא פעילה בארגונים המעניקים תמיכה בחיילים ובארגוני צדקה שונים, במהלך מסע הבחירות של בעלה ספגה מקיין ביקורת פעמים רבות מצד התקשורת על עושרה הרב ועל הרגלי הבזבוז שלה.

באפריל 2023 מונתה כמנכ״לית תוכנית המזון העולמית ונכללה ברשימת טיים 100 השנתית של מגזין טיים.<ref></ref>

==קישורים חיצוניים==

* 

==הערות שוליים==

קטגוריה:אנשי חינוך אמריקאים
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:בני זוג של פוליטיקאים אמריקאים
קטגוריה:אמריקאיות ממוצא שוודי
קטגוריה:מורים לחינוך מיוחד
קטגוריה:נדבניות אמריקאיות
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
מתיו ברונפמן

מתיו ברונפמן (אנגלית: Matthew Bronfman; נולד ב-15 ביוני 1959) הוא איש עסקים ואיל הון יהודי אמריקאי.הוא בן למשפחת ברונפמן, אחת המשפחות העשירות בעולם.

== חיים אישיים ==
מתיו בעל תואר שני במנהל עסקים מאוניברסיטת הרווארד שבבוסטון. הוא בנו של אדגר ברונפמן.

הוא מתגורר בניו יורק, היה נשוי ארבע פעמים ויש לו שמונה ילדים. 
בשנת 2005 נישא לסטייסי קיי והתגרש ב-2016. 
בשנת 2017 נישא לישראלית מלאני לביא. החתונה נערכה על גג ישיבת "אש תורה" ברובע היהודי הצופה אל הכותל. בחודש נובמבר 2017 נולד בנם ג'רמי.

== עסקים ==
חלק גדול מעסקיו של ברונפמן מתנהלים במדינת ישראל, בין היתר בשותפות עם איש העסקים שלום פישר (קבוצת "ברונפמן-פישר"). בשנת 2003 נמנה עם בעלי אלון רבוע כחול ישראל, ובשנת 2007 מכר את חלקו לשותפיו בבעלות, קבוצת אלון. בשנת 2005 קנה את איקאה ישראל. 

בשנת 2006 רכש את השליטה בבנק דיסקונט באמצעות רכישת 26% ממניות הבנק תמורת 1.3 מיליארד שקל, בשותפות עם אחיו אדם ברונפמן ואחותו הולי לב, יחד עם איש העסקים רובין שרוהן. בשנת 2014 מכרו את החזקותיהם בבנק.

קבוצת "ברונפמן-פישר" מחזיקה בבעלות על "ישראלום נכסים" המאגדת החזקות בתחומי התעשייה והנדל“ן, ביניהם 20% ממניות שופרסל (שבהן החזיקו בין השנים 2007-2016) וחברת "שפע הצלחה לוגיסטיקה" (לשעבר "פאלאס תעשיות"), העוסקת ביצור ושיווק נרות ובמתן שירותי לוגיסטיקה. החזקות אותם מכרו ל"ישראלום נכסים" תמורת 776 מיליון שקל בשנת 2010. "ישראלום נכסים" מימנה את הרכישה מידי בעלי השליטה שלה (כלומר ברונפמן ופישר עצמם) באמצעות הלוואות בנקאיות.<ref></ref>

בסוף שנת 2012, נקלעה חברת "ישראלום נכסים" למשבר תזרימי בעקבות הפסדים כבדים מהשקעות נדל“ן שביצעה במזרח אירופה (באמצעות חברת "אולימפיה נדל"ן"), וירידה חדה בשווי מניות שופרסל שבהן החזיקה. הפסדי הענק בנדל"ן הותירו את החברה עם גירעון של 216 מיליון שקל בהון העצמי, חוב של כ-660 מיליון שקל לבנקים ולקרן KCPS וחוב של 220 מיליון שקל למחזיקי איגרת החוב שלה. כדי להחזיר את החובות הזרימו ברונפמן ופישר לחברה 400 מיליון שקל מכרו את מניות שופרסל וחלק מהנדל“ן שהחזיקה החברה.

==ראו גם==
* אדגר ברונפמן (האב) - אביו
* אדגר ברונפמן (הבן) - אחיו

==קישורים חיצוניים== 
* 
* 
* 

==הערות שוליים==

קטגוריה:ניו יורק: אישים
קטגוריה:אנשי עסקים יהודים אמריקאים
מתיו
קטגוריה:אמריקאים שנולדו ב-1959
מגדל רוטשילד 1

פרויקט שדרות רוטשילד 1 הוא מגדל מגורים בן 120.3 מטרים ובו 32 קומות, הממוקם בנקודה בה מגיעות שדרות רוטשילד אל שכונת נווה צדק בתל אביב. המגדל נחשב למגדל היקר ביותר בתל אביב ואחד מהיקרים בישראל. בשנת 2008 היה מחירה הממוצע של דירה בפרויקט כ-15 מיליון ש"ח. יזמית הפרויקט, קבוצת חבס, מכרה את הפרויקט (כולל בניין המשרדים) בכ-793 מיליון ש"ח.

==היסטוריה==
המגרש עליו נבנה פרויקט רוטשילד 1 היה בשנותיה הראשונות של תל אביב כחלק מאחוזת בית, בצמוד לרחוב הרצל. הוא שימש כתחנה המרכזית הראשונה של העיר. הקרקע נרכשה בשני שלבים בשנים 2002–2003 תמורת סכום המוערך ב-32 מיליון דולר, והתוכניות שונו מספר פעמים כדי להקטין את מספר הדירות.

בניית המגדל החלה בחודש נובמבר 2006 והסתיימה ב-2011. באותה שנה הוצב בחזית המגדל פסיפס תולדות תל אביב, מעשה ידי האמן נחום גוטמן, אשר שכן קודם לכן בחזית בית העיר תל אביב-יפו ברחוב ביאליק בעיר.

==אדריכלות ועיצוב==
הפרויקט כולל מגדל מגורים המתנשא לגובה של 32 קומות (120.3 מ') על שטח של כ-2 דונם, ובמגדל 37 דירות ששטחן הממוצע עולה על 400 מ"ר. בנוסף, כולל הפרויקט מבנה המשתרע על שטח של כ-3,000 מ"ר לצורכי מסחר ומשרדים השוכן בצמוד למגדל המגורים אך הוא נפרד ממנו. הבניין מחופה קירות מסך לכל גובהו המאפשרים נוף לים ולנווה צדק מכל דירה.

אדריכל הפרויקט הוא אבנר ישר ועיצוב הפנים הכולל לובי בגובה של 12 מטרים ובריכת שחייה המשולבת בגינת הגג. המהנדס הראשי הוא אברהם הראל מקבוצת חבס. למגדל 5.5 קומות חנייה תת-קרקעית המשמשות את דיירי המגדל, קומת קרקע המשלבת שטחי מסחר מצד רחוב אחד העם ולובי כניסה למגדל המגורים משדרות רוטשילד. מעל לקומת המסחר שוכנות שלוש קומות משרדים ומעליהם קומה טכנית וקומת בריכה וחדר כושר, 23 קומות מגורים ושלוש קומות גג.

== גלריה ==
<gallery widths="180px" heights="170px" perrow="4">
Rothschild pool.jpg|בריכת השחייה
Rothschild lobby.jpg|הלובי
Rothchild0503 (21).jpg|מראה המבנה
Rothchild0503 (22).jpg|מראה נוסף של המבנה
 </gallery>

==ראו גם==
* פסיפס תולדות תל אביב

==קישורים חיצוניים==

* 
* 

רוטשילד 1
קטגוריה:שדרות רוטשילד
פיקניק בשולי הדרך

פיקניק בשולי הדרך (ברוסית: Пикник на обочине) הוא רומן מדע בדיוני שנכתב על ידי ארקדי ובוריס סטרוגצקי ופורסם בשנת 1972 בברית המועצות. נכון לשנת 1998 הספר יצא לאור ב-20 מדינות ונחשב לאחת היצירות החשובות ביותר של האחים סטרוגאצקי.

== "האזור" ==
הספר מבוסס על הרעיון של ביקור חייזרים בכדור הארץ, הביקור הותיר אחריו שישה "אזורים" שבהם מתרחשות תופעות טבע לא מוכרות לאנושות שחלקן מסוכנות לאדם, כגון אזורים בהם הכבידה גדולה בהרבה מהכבידה הרגילה של כדור הארץ או "גז קולואידי" שמסוגל לחדור דרך מתכת ולהמיס עצמות. בתוך האזורים גם חפצים עם תכונות "על-טבעיות", כגון צמידים המשפרים את הבריאות או מקורות אנרגיה אינסופיים. שטח האזור הוא קבוע ואף אנומליה לא יוצאת ממנו. הממשל סגר את האזור ולא מאשר כניסה של אזרחים אליו עקב הסיכון הרב. עם זאת, מסביב לאזורים הללו מתפתחת קהילה של "סטאלקרים" שהם אנשים החודרים באופן לא חוקי לאזור ומסכנים את חייהם בשביל להוציא החוצה חפצים בעלי תכונות "על-טבעיות" בשביל רווח. סטאלקרים מכירים היטב את האזור ובעלי אינסטינקטים ותגובות מעולות, אך חלקם הגדול בכל זאת נהרג או נפצע קשה באזור. על אף שלא נמצאו קרינה מסוכנת או כימיקלים רעילים באזור, ילדים של סטאלקרים נולדים לרוב עם מוטציות קשות.

==עלילה==

הרומן עוקב אחר גיבור הסיפור רדריק "רד" שוהארט במשך-8 שנים, מגיל 23 עד גיל 31, שאת רוב הזמן הוא יושב בכלא על היותו סטאלקר. פעילותו מתרכזת באחד האזורים במדינה בדיונית חסרת שם דוברת אנגלית, ליד עיר "הרמונט" שהאזור הפך לחלקה ורוב האוכלוסייה שלה פונה.

== פרסים ==
* הספר היה מועמד לפרס "John W. Campbell" כרומן המדע הבדיוני הטוב ביותר לשנת 1978, וזכה במקום שני.
* בשנת 1979 הקונגרס הסקנדינבי לספרות מדע בדיוני העניקה לתרגום השוודי את פרס ז'ול ורן לרומן הטוב ביותר שפורסם בשוודיה באותה שנה.
* בשנת 1981 בפסטיבל השישי לספרות מדע בדיוני בעיר מץ הוענק לספר פרס "הספר הזר הטוב ביותר".

== תרגום לעברית ==
* זהו הספר הראשון של האחים סטרוגצקי שתורגם לעברית, בשנת 1999 בהוצאת זמורה ביתן.

== השפעות תרבותיות ==
* בשנת 2003 קבוצת התיאטרון הפינית Circus Maximus הפיקה מחזה המבוסס על הרומן בשם סטאלקר.
* משחקי המחשב S.T.A.L.K.E.R ו Metro 2033 (שניהם פותחו על ידי אולפני פיתוח באוקראינה). הראשון שואב השראה ואלמנטים מהספר ובשני יש סצנה שבה דמות מוצאת את הספר בספרייה הרוסה.
* הסרט סטאלקר שייצא בשנת 1979 בבימויו אנדריי טרקובסקי מבוסס באופן רופף על הספר, וכן התסריט נכתב על ידי האחים סטרוגצקי.

== קישורים חיצוניים ==
*[https://web.archive.org/web/20000817010213/http://lib.ru/STRUGACKIE/engl_picnic.txt Roadside Picnic], טקסט מלא באנגלית, בארכיון האינטרנט.
*[https://web.archive.org/web/20060629211922/http://www.shnaresys.com/roadside/picnic/parallel.htm Roadside Picnic], טקסט מקביל באנגלית וברוסית
* [http://www.rusf.ru/abs/books/pno.zip Download Roadside Picnic] הטקסט ברוסית בקובץ אחד מהאתר הרשמי של האחים סטרוגצקי
*
* 

== הערות שוליים ==

קטגוריה:ספרי מדע בדיוני
קטגוריה:ספרים רוסיים
קטגוריה:ספרי זמורה ביתן
אפטא

אפטא (מיידיש: אַפּטאַ; בפולנית: Opatów, "אופטוב") היא עיירה בפולין בפרובינציית שוויינטוקז'יסקיה. היא בירתו של מחוז אופטוב. אוכלוסייתה מונה 6,658 אנשים (סוף 2010). אפטא נמצאת בין הגבעות של פולין קטן כשנהר אופטובקה (Opatówka) מחלק את העיר לשני חלקים. 

אתר התיירות המרכזי בה הוא הכנסייה על שם מרטין הקדוש (Kolegiata św. Marcina w Opatowie), מנזר מן המאה ה-15, שער העיר מן המאה ה-16 ועוד כמה בניינים ראויים לציון.

== היסטוריה ==

אפטא נוסדה על גדות נהר הוויסלה באזור בו יש יערות ואגמים. כשנזכרה לראשונה ב-1189 היא הייתה מקום מושבם של שליט המבצר האזורי ושל הבישוף הקתולי. ב- 1237 היא קיבלה זכויות שהסדירו את מעמדם של התושבים וב-1361 היא קיבלה מעמד של עיר בעל זכויות נרחבות. במשך כמה מאות שנים, עד חלוקת פולין הייתה אפטא מרכז אזורי חשוב ובה ישב הסיימיק של מחוז סנדומייז' (Województwo sandomierskie). בזמן הפלישה של הטטרים ב-1502 העיר נחרבה. ב-1514 היא הועברה לרשותו של האציל קשישטוף שידלוביצקי (Krzysztof Szydłowiecki) ששיקם את העיר, הקיף אותה בחומה, בנה מבצר ומטה עבור הממשלה המקומית ושיפר את אספקת המים לתושבים. אחרי מותו של שידלוביצקי הייתה העיר שייכת לכמה משפחות אצולה: משפחת טרנובסקי, משפחת אוסטרוגסקי, משפחת לובומירסקי, משפחת פוטוצקי ומשפחת קרסקי. היא נשארה בידיים פרטיות עד 1864.

במאה ה-18 נעשתה אפטא לביתם של כמה יוונים שנמלטו לפולין ממולדתם שנכבשה על ידי הטורקים. הם הורשו לפתוח כנסיות יווניות אורתודוקסיות. ב-1778 נוסדה קהילה על שם ניקולס הקדוש שעברה ב-1837 לראדום. 

בתקופת מרד ינואר ב-1863 התחוללו באפטא שני קרבות בין הרוסים והצבא של הגנרל יוזף האוקה-בוסק (Józef Hauke-Bosak). הפולנים כבשו את העיר ב-25 בנובמבר 1863 ונסוגו עם נשק שלקחו ותחמושת. ב-21 בפברואר 1864 התחולל במקום קרב נוסף. הייתה זאת אחת ההתנגשויות הגדולות ביותר במרד שהסתיימה בתבוסת הפולנים.

בזמן מלחמת העולם השנייה הייתה אפטא מרכז גדול של פעילות מחתרתית. בלילה בין ה-12 ל-13 במרץ 1943 תקפה יחידה של המחתרת הפולנית יחד עם חיילים מהארמייה קריובה את בית הסוהר המקומי ושחררה 82 אסירים.

לפני מלחמת העולם השנייה היו באפטא כ-5,000 יהודים.

== לקריאה נוספת ==
* 
* Gershon David Hundert, The Jews in a Polish private town : the case of Opatów in the eighteenth century. Baltimore, Johns Hopkins University Press, 1992.

== קישורים חיצוניים ==

* 
* 
* 
<div style="direction: ltr;">
* [https://web.archive.org/web/20071011021240/http://www.opatow.um.gov.pl/ Official town website]
* [http://www.kolegiataopatow.sandomierz.opoka.org.pl/ Saint Martin's Church in Opatów]
* [http://mapa.szukacz.pl/?x=670809&y=329276&m=Opat%f3w&w=%b6wi%eatokrzyskie&p=opatowski&g=Opat%f3w&z=3 Map, via mapa.szukacz.pl]
* [http://www.jewishgen.org/Yizkor/Pinkas_poland/pol7_00058.html jewishgen.org]
</div>

==הערות שוליים==

קטגוריה:שוויינטוקז'יסקיה: יישובים
קטגוריה:שוויינטוקז'יסקיה: עיירות יהודיות
קטגוריה:יישובים שהוקמו במאה ה-13
שישי עם טל ברמן

שישי עם טל ברמן הייתה תוכנית הבידור והאירוח המרכזית של הטלוויזיה הישראלית בשנת 2012. התוכנית שודרה בכל שישי אחרי היומן.

==על התוכנית==
מנחה התוכנית הוא טל ברמן. במסגרת תוכניתו, מארח ברמן את אנשים מתחום הבידור, האקטואליה, הפוליטיקה והמוזיקה. במהלך התוכנית מוצגות פינות אישיות הנשענות בין היתר על תוכן וירטואלי ברשת וכן מחוות לאמנים ויוצרים שעיצבו את חיי התרבות בישראל. בנוסף, בין הפינות הקבועות: פינה סאטירית המופקת באמצעות סרטון ויראלי שמתייחס בכל פעם לפרשייה אקטואלית שהייתה בכותרות באותו השבוע. פינה נוספת היא פינת סיכום שבועית המתכתבת עם עולם הרשת.

לאחר עלייתה זכתה התוכנית לביקורות שליליות.

==הרקע לתוכנית==
ברשות השידור ניסו לנצל תקופה בה בערבי שישי, בערוצים המסחריים משודרות תוכניות בידור, שרובן מורכבות משידורים חוזרים. במצב זה, הכוונה היא להעלות תוכנית בידור ואירוח חדשה ולהוות אלטרנטיבה לתכני הערוצים המסחריים. בכך, החזיר הערוץ הראשון את "מסורת" תוכניות הבידור בערבי שישי (כמו "סיבה למסיבה", שהגישה רבקה מיכאלי ו"ממני", של מני פאר).

==קישורים חיצוניים==
*[https://www.facebook.com/#!/pages/%D7%A9%D7%99%D7%A9%D7%99-%D7%A2%D7%9D-%D7%98%D7%9C-%D7%91%D7%A8%D7%9E%D7%9F-friday-with-tal-berman/380255852030980 דף הפייסבוק של התוכנית]
* 

==הערות שוליים==

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:הערוץ הראשון: תוכניות וסדרות
שחייה באולימפיאדת אתונה (1906)

150px
150px

אולימפיאדת אתונה (1906) נערכה בפעם השנייה באתונה, יוון. תחרויות השחייה נערכו בין 24 באפריל 1906 ל-25 באפריל 1906. משחה השליחים נערך ב-28 באפריל 1906 לאחר מספר דחיות בשל מזג האוויר הסוער בים. בסך הכול נערכו 4 משחים לגברים במשחקים אלו, בהשתתפות 43 משתתפים מ-11 מדינות. 

תחרויות השחייה נערכו במפרץ נאו פלירון ליד אתונה. השחיינים התלוננו על גלים גבוהים שהקשו על השחייה, ושחיינים לא מעטים הפסיקו את שחייתם בשל כך.

== השחיין המצטיין ==
הנרי טיילור () היה לשחיין המצטיין במשחקים לאחר שזכה ב-3 מדליות, אחת מכל סוג.

==טבלת המדליות==
{| class="wikitable" border="1"
|- bgcolor="#efefef"
! מקום
! מדינה
| bgcolor="gold" | זהב 
| bgcolor="silver" |כסף
| bgcolor="CC9966" |ארד
! סך הכל 
|-align=center
| 1 ||align=right| || 1 || 2 || 2 || 5
|-align=center
| 2 ||align=right| הונגריה || 1 || 1 || 0 || 2
|-align=center
| 3 ||align=rightאוסטריה || 1 || 0 || 1 || 2
|-align=center
| 4 ||align=right| || 1 || 0 || 0 || 1
|-align=center
| 5 ||align=rightגרמניה || 0 || 1 || 0 || 1
|-align=center
| 6 ||align=right| || 0 || 0 || 1 || 1
|-align=center
!colspan=2| בסך הכל || 4 || 4 || 4 || 12
|}

== הזוכים במדליות ==
===גברים===
{| class="wikitable" 
! width="15%"|
<big>התחרות</big>
| style="background-color: #FFD700;" colspan="2" |
<div style="text-align: center;">30px</div>
| style="background-color: #c0c0c0;" colspan="2" |
<div style="text-align: center;">30px</div>
| style="background-color: #cd7f32;" colspan="2" |
<div style="text-align: center;">30px</div>
|-
| 100 מטר חופשי
| צ'ארלס דניאלס || 1:13.0 דקות
| זולטאן הלמיי הונגריה || 
| ססלי הילי || 
|-
| 400 מטר חופשי
| אוטו שיף 25px אוסטריה || 6:24.0 דקות
| הנרי טיילור || 6:26.0 דקות 
| ג'ון ארתור ג'רוויס || 
|-
| 1 מייל חופשי
| הנרי טיילור || 28:28.0 דקות
| ג'ון ארתור ג'רוויס || 30:07.6 דקות
| אוטו שיף 25px אוסטריה || 30:53.4 דקות
|-
| שליחים 4x250 מטר חופשי 
| הונגריה <small> הנריק האיוש זולטאן הלמיי גזה קיש יוז'ף אונודי </small> || 16:52.4 דקות 
גרמניה <small>ארנסט באהנמאייר מקס פאפה אמיל ראוש אוסקר שילה</small> || 17:16.2 דקות 
| <small>ג'ון דרבישייר ויליאם הנרי ג'ון ארתור ג'רוויס הנרי טיילור</small> ||
|}

== קישורים חיצוניים ==

* [https://web.archive.org/web/20100803184044/http://www.sports-reference.com/olympics/summer/1906/SWI/ שחייה באולימפיאדת אתונה (1906), באתר סימוכין ספורט אולימפי]

*
1906
קטגוריה:ענפי ספורט באולימפיאדת אתונה (1906)
קטגוריה:1906 בספורט
Quantum Conundrum

Quantum Conundrum הוא משחק יריות בגוף ראשון, שפותח על ידי Airtight Games, והופץ על ידי Square Enix. המשחק עוצב על ידי קים סוויפט, מעצבת לשעבר בחברת Valve, שהנהיגה את עיצוב המשחק Portal בעברה. המשחק הופץ ל-Microsoft Windows ומוצע למכירה באמצעות שירות סטים החל מה-21 ביוני 2012. בנוסף, המשחק צפוי להשתחרר לקונסולת ה-PlayStation 3, ולקונסולת ה-Xbox 360 ב-21 ביולי 2012.

==עלילה==
העלילה עוקבת אחרי ילד בן 12, הגיבור הראשי במשחק. יום אחד, הילד מבקר במעבדה שנמצאת באחוזה ששייכת לדודו, מדען ששמו פרופסור פיץ קוואדורנגל. זמן קצר לאחר ביקורו, פיצוץ מתרחש לאחר ניסוי כושל, שגורם לדודו להיעלם. הילד מגלה כפפה מיוחדת, אשר באפשרותה לשנות ממדים. הוא מחליט להשתמש בכפפה על-מנת לגלות מה קרה לדודו.

==מהלך המשחק==
Quagntum Conundrum הוא משחק פאזלים (חידות) מגוף ראשון, שבאמצעות פתירת חידות ואתגרים ניתן להתקדם במשחק ובעלילה.

באמצעות לחיצת כפתור, השחקן יכול לשנות לאחד מארבעת הממדים במשחק, כאשר כל מימד הופך את המשחק לשונה. מימד אחד באפשרותו להאט את הזמן, מימד אחר באפשרותו להפוך את כל האובייקטים שבסביבה לקלים, באמצעות המימד השלישי ניתן להפוך את כל האובייקטים שבסביבה לכבדים, ובאמצעות המימד הרביעי ניתן להפוך את כוח המשיכה.

עם ההתקדמות בעלילת המשחק, החידות נהפכות לקשות יותר, ואף דורשות מהירות מלבד לחשיבה.

==קישורים חיצוניים==
* 
* 

==הערות שוליים==

קטגוריה:משחקי וידאו משנת 2012
קטגוריה:משחקי חשיבה ממוחשבים
קטגוריה:משחקי Windows
קטגוריה:משחקי פלייסטיישן 3
קטגוריה:משחקי Xbox 360
תורשתיות

תורשתיות באוכלוסייה היא השונות הנצפית בין פרטים הנגרמת מהבדלים גנטיים. גורמים גנטיים, סביבתיים ואקראיים עשויים לתרום לשונות בין פרטים בתכונות הנצפות (פנוטיפים). תורשתיות היא אפוא הניתוח של התרומה היחסית של הגורמים הגנטיים והלא גנטיים לשונות הפנוטיפית באוכלוסייה. לדוגמה אנשים מסוימים גבוהים יותר מאחרים באוכלוסייה, והתורשתיות מנסה לנתח עד כמה הגנטיקה משפיעה על הגובה באוכלוסייה.

פנוטיפ מסוים ניתן להעריך כסכום של השפעות גנטיות וסביבתיות:
:פנוטיפ(P) = גנוטיפ(G) + סביבה(E).

השונות בתכונה – – היא הסכום של ההשפעות:
:<math>Var(P) = Var(G) + Var(E) + 2 Cov(G,E)</math>
בניסוי מבוקר ניתן לשלוט ב- כך שיהיה שווה ל-0. במקרה כזה מוגדרת התורשתיות באופן הבא:
:<math>H^2 = \frac{Var(G)}{Var(P)}</math>

H<sup>2</sup> היא תורשתיות במובן הרחב. היא מאפיינת את כל התרומות הגנטיות לשונות הפנוטיפית באוכלוסייה כולל יחסים אדיטיביים, דומיננטיים, אפיסטטים (אינטראקציות של גנים שונים) ואפקטים אימהיים.

לעיתים מתייחסים באופן נפרד לגורמים אלו. דוגמה לכך היא התייחסות לשונות אדיטיבית (אללית) בלבד, ואז ניתן לדבר על תורשתיות במובן הצר המוגדרת כך:
:<math>h^2 = \frac{Var(A)}{Var(P)}</math>

==ראו גם==
* תורשה
* תורשה מול סביבה
* מודלים של תורשה, סביבה והתפתחות

==קישורים חיצוניים==

* 
<div class="mw-content-ltr">
* Wray, N. & Visscher, P. (2008) [http://www.nature.com/scitable/topicpage/estimating-trait-heritability-46889 Estimating Trait Heritability]. Nature Education 1(1)
</div>

קטגוריה:גנטיקה
מייק מיטשל

מייקל אנתוני "מייק" מיטשל (אנגלית: Michael Anthony "Mike" Mitchell; 1 בינואר 1956 - 9 ביוני 2011) היה כדורסלן אמריקאי ששיחק בליגת ה-NBA במשך 11 עונות, בין 1978 ל-1990.

== ביוגרפיה ==
מיצ'ל נולד באטלנטה ושיחק באוניברסיטת אובורן. בשנת 1978 הוא נבחר בדראפט על ידי קליבלנד קאבלירס, אך שיחק במשך רוב הקריירה בשורות סן אנטוניו ספרס. במהלך קריירת ה-NBA שלו השיג ממוצעים של 19.8 נקודות, 5.6 ריבאונדים ו-1.3 אסיסטים למשחק. אחוזי הקליעה שלו מהשדה היו 49.3% ואחוזי הקליעה מקו העונשין 79.9%. מיצ'ל שיחק במשחק האולסטאר בעונת , והיה הקלע המוביל של סן אנטוניו בעונת , במהלכה קלע 22.2 נקודות בממוצע למשחק. בסך הכל קלע מיצ'ל 9,799 נקודות במדי סן אנטוניו.

משנת 1988, למעט תקופה קצרה בה חזר לסן אנטוניו בפלייאוף של 1990, שיחק מיצ'ל במספר קבוצות באירופה, בהן ברשיה, נאפולי ופלקנסטרו רג'אנה. 

מייק מיצ'ל שיחק גם במכבי תל אביב בעונת 1991–1992 וזכה עמה באליפות המדינה. מיצ'ל קלע 384 נקודות באותה עונה במסגרת גביע אירופה לאלופות בכדורסל. באותה עונה הגיעה מכבי תל אביב לרבע גמר הטורניר. בתום העונה חזר מיצ'ל לאיטליה, שם שיחק מספר עונות נוספות עד שפרש מכדורסל בגיל 46.

לאחר פרישתו ממשחק עבד מיצ'ל כיועץ לנוער בסיכון בסן אנטוניו. בגיל 55 נפטר מייק מיצ'ל ממחלת הסרטן.

==קישורים חיצוניים==

* 

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של קליבלנד קאבלירס
קטגוריה:כדורסלני מכבי תל אביב
קטגוריה:כדורסלני סן אנטוניו ספרס
קטגוריה:כדורסלני קליבלנד קאבלירס
קטגוריה:כדורסלני אוניברסיטת אובורן
קטגוריה:כדורסלני פלקנסטרו רג'אנה
קטגוריה:משתתפי משחק האולסטאר של ה-NBA
קטגוריה:ג'ורג'יה: כדורסלנים
קטגוריה:אמריקאים שנולדו ב-1956
קטגוריה:אמריקאים שנפטרו ב-2011
ויקטוריה קושל

ויקטוריה קושל (גם ויקה; נולדה ב-14 באפריל 1991) היא מתעמלת אמנותית ישראלית וחברת נבחרת ישראל בהתעמלות אמנותית.

==ביוגרפיה==

קושל גדלה בפתח תקווה ומתגוררת כיום בחיפה.

באליפות ישראל בהתעמלות אמנותית שנערכה בשנת 2010, זכתה במקום הראשון בתרגיל עם חבל.

באליפות העולם שנערכה במוסקבה בספטמבר 2010 זכתה, כשהייתה המחליפה, יחד עם חברותיה לנבחרת ישראל בהתעמלות אמנותית בהישג שיא בקרב רב כאשר דורגה במקום רביעי.

באליפות העולם שנערכה במונפלייה בצרפת בספטמבר 2011 זכתה הנבחרת בהישג השיא שלה כאשר זכתה במדליית ארד בגמר התרגיל המשולב של 3 סרטים ו-2 חישוקים בתוצאה של 26.675 נק'. לעומת זאת אכזבה הנבחרת בתחרות הקרב-רב כאשר ביצעה מספר טעויות בתרגיל הכדורים, בו דורגה במקום 14 בלבד, ונדחקה למקום העשירי בסיכום שני התרגילים. בכך החמיצה את השלב הראשון בהשגת הקריטריון הנדרש להשתתפות באולימפיאדת לונדון (2012), אולם בתחרות קדם-אולימפית שהתקיימה ב-17 בינואר 2012 זכתה עם הנבחרת במקום השלישי בתחרות, ובמדליית כסף בגמר הקרב רב והעפילה לאולימפיאדה.

==קישורים חיצוניים==

* 
* 
* [https://web.archive.org/web/20131014105124/http://www.rhythmicng.com/Default.asp?sType=0&PageId=112 ויקטוריה קושל], באתר בית הספר להתעמלות אומנותית RhythmicNG!

==הערות שוליים==

קטגוריה:מתעמלות אומנותיות ישראליות
קטגוריה:בוגרות גימנסיה אחד העם (פתח תקווה)
קטגוריה:בוגרי גימנסיה אחד העם (פתח תקווה)
קטגוריה:מתעמלות אומנותיות באולימפיאדת לונדון (2012)
קטגוריה:משתתפות ישראליות באולימפיאדת לונדון (2012)
קטגוריה:ישראליות שנולדו ב-1991
קטגוריה:ישראלים שנולדו ב-1991
וורפאת'

וורפאת (באנגלית: Warpath) הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת New Mutants #16 מיוני 1984, ונוצרה על ידי הכותב כריס קלרמונט והמאייר סאל בוסימה. 

וורפאת' הוא האלטר אגו של ג'יימס ג'ונתן פראודסטאר, אינדיאני יליד אמריקה משבט האפאצ'י ואחיו הצעיר של ג'ון פראודסטאר, שהיה ידוע בכינויו "ת'אנדרבירד". לג'יימס יש יכולות על-אנושיות כגון כוח, מהירות, סיבולת, רפלקסים וחושים מוגברים כמו לאחיו הבכור, אם כי רמות הכוח שלו גבוהות יותר. בתחילה, ג'יימס האשים את קבוצת האקס-מן במות אחיו והצטרף לקבוצת ההליונס כדי להשיג נקמה. מאוחר יותר הוא שקל מחדש את בחירתו והפך לחבר מייסד של קבוצת אקס פורס המיליטנטית. 

את דמותו של וורפאת' בסרט הלייב אקשן "אקס-מן: העתיד שהיה" מגלם השחקן בובו סטיוארט.

==קישורים חיצוניים==
* [https://www.marvel.com/characters/warpath דף הדמות] באתר הרשמי של מארוול קומיקס
* [https://marvel.fandom.com/wiki/Warpath דף הדמות] בפרויקט פאנדום של מארוול קומיקס

קטגוריה:אקס-מן: דמויות
צ'יימבר

צ'יימבר (באנגלית: Chamber) הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת Generation X #1 מנובמבר 1994, ונוצרה על ידי הכותב סקוט לובדל והמאייר כריס באצ'לו.

צ'יימבר הוא האלטר אגו של ג'ונותון "ג'ונו" אוון סטארסמור, מוטאנט בריטי המסוגל לייצר פרצי אנרגיה מהחזה. לאחר אירועי "בית אם" הוא איבד את כוחותיו, ומאז הוא משתמש בטכנולוגיה כדי לייצר אנרגיה יונית. ג'ונותון היה חבר בקבוצת Generation X.

==קישורים חיצוניים==
* [https://www.marvel.com/characters/chamber דף הדמות] באתר הרשמי של מארוול קומיקס
* [https://marvel.fandom.com/wiki/Chamber דף הדמות] בפרויקט פאנדום של מארוול קומיקס

קטגוריה:אקס-מן: דמויות
מג'יק (קומיקס)

מג'יק (באנגלית: Magik) היא דמות בדיונית של גיבורת על המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Giant-Size X-Men #1 ממאי 1975 ונוצרה על ידי הכותב כריס קלרמונט והמאייר דייב קוקראם. 

מג'יק היא האלטר אגו של איליאנה ניקולייבנה רספוטינה, אחותם הצעירה של פיוטר רספוטין, שידוע בכינויו קולוסוס, ומיקאיל רספוטין. איליאנה אינה מוטאנטית כמו אחיה, אלא בעלת יכולות קסם וכן יכולת טלפורטציה בין-ממדית. היא נולדה בקולקטיביזציה ליד ימת באיקל, סיביר ורכשה את מיומנותה בעזרתה של סטורם ממימד אחר. היא הצטרפה לקבוצת המוטנטים החדשים, ואופיה השתנה מילדותי לרציני וקודר.

במהלך אירועי "אוונג'רס נגד אקס-מן", איליאנה נעשתה מארחת כוח הפניקס לצד אחיה, אמה פרוסט, נאמור וסייקלופס, ששאב ממנה אותו ולבסוף מכל האחרים. כאשר הופ סאמרס ומכשפת השני השמידו את כוח הפניקס, איליאנה נמלטה מהרשויות לצד סייקלופס, פרוסט ומגנטו, ולבסוף הצטרפה לצוות ההכחדה של סייקלופס ולמהפכת המוטאנטים. בניגוד לשאר חמשת הפניקסים, כוח הפניקס העצים את כוחותיה, ואף אפשר לה להתמודד מול דורמאמו עצמו.

את דמותה של מג'יק בסרט הלייב אקשן "המוטנטים החדשים" מגלמת השחקנית אניה טיילור-ג'וי.

== קישורים חיצוניים ==

* [https://www.marvel.com/characters/magik-illyana-rasputin/in-comics דף הדמות] באתר הרשמי של מארוול קומיקס
* [https://marvel.fandom.com/wiki/Magik דף הדמות] בפרויקט פאנדום של מארוול קומיקס

קטגוריה:אקס-מן: דמויות
קטגוריה:קוסמים בדיוניים
אם (קומיקס)

אם (באנגלית: M) היא דמות בדיונית של גיבורת על המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Uncanny X-Men #316 מספטמבר 1994 ונוצרה על ידי הכותב סקוט לובדל והמאייר כריס באצ'לו.

אם היא האלטר אגו של מונט איבט קלאריס מריה תרזה סנט קרוז, מוטאנטית מוסלמית שנולדה בסרייבו, בוסניה עם מגוון יכולות על-אנושיות, ביניהן כוח פיזי מוגבר, טלפתיה, ריפוי עצמי ותעופה על-קולית. חברת הקבוצה Generation X לשעבר וכעת חברת אקס פקטור חקירות. דמותה מהווה דוגמה נדירה לגיבור-על מוסלמי בשוק הקומיקס האמריקאי. כך למשל, דמותה לקחה חלק בקשת סיפור משנת 2011 בכתיבתו של פיטר דייוויד, שעסקה באסלאמופוביה בתרבות האמריקנית המודרנית.

== קישורים חיצוניים ==
* [https://www.marvel.com/characters/m-monet-st-croix דף הדמות] באתר הרשמי של מארוול קומיקס
* [https://marvel.fandom.com/wiki/M דף הדמות] בפרויקט פאנדום של מארוול קומיקס

קטגוריה:אקס-מן: דמויות
וולפסביין

וולפסביין (באנגלית: Wolfsbane) היא דמות בדיונית של גיבורת על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Marvel Graphic Novel #4 מאוקטובר 1982 ונוצרה על ידי הכותב כריס קלרמונט והמאייר בוב מקלאוד. 

וולפסביין היא האלטר אגו של ריין סינקלר, מוטאנטית ממוצא סקוטי בעלת היכולת לשנות את צורתה לזאב דמוי אדם. בעבר הייתה חברה בקבוצת המוטנטים החדשים של שנות ה-80, וכן חברה בקבוצה הממשלתית אקס פקטור, אקסקליבר ואקס-מן החדשים. בנוסף, היא הייתה חברה בקבוצת אקס-פורס עד שהצטרפה לגלגולה הנוכחי של קבוצת אקס-פקטור חקירות עד לפירוקה. וולפסביין היא הדמות היחידה שהייתה חברה בשש קבוצות אקס שונות.

את דמותה של וולפסביין בסרט הלייב אקשן "המוטנטים החדשים" מגלמת השחקנית מייזי ויליאמס.

== קישורים חיצוניים ==
* [https://www.marvel.com/characters/wolfsbane-age-of-apocalypse דף הדמות] באתר הרשמי של מארוול קומיקס
* [https://marvel.fandom.com/wiki/Wolfsbane דף הדמות] בפרויקט פאנדום של מארוול קומיקס

קטגוריה:אקס-מן: דמויות
קטגוריה:מורים בדיוניים
קטגוריה:חוקרים פרטיים בדיוניים
קטגוריה:מאומצים בדיוניים
סטפן אנדרסן

סְטֶפָן מַאִיגוֹ אַנְדֶרְסֵן (נולד ב-26 בנובמבר 1981) הוא כדורגלן דני המשחק בעמדת השוער בקבוצת פ.צ. קופנהגן. בעבר שיחק בנבחרת דנמרק ורשם במדיה שלושים הופעות.

==קריירה==
אנדרסן החל את דרכו בקבוצת הנוער של מועדון הכדורגל ברונדבי בעודו נער. אנדרסן לא שיחק זמן רב במשחקי הקבוצה ובחורף 1999 עבר לקבוצת הנוער של מועדון הכדורגל וידוברה IF. בקבוצת וידוברה IF, שיחק אנדרסן את משחקו המקצועי הראשון בחייו ונחשב לאחד משחקניה הטובים . ב-2002 חתם אנדרסן בקבוצת אקדמיסק בולדקלאב.

ביוני 2004 רכש המועדון האנגלי צ'רלטון את'לטיק, את כרטיסו של אנדרסן ב-8 מיליון כתר דני מאקדמיסק בולדקלאב. בעונתו הראשונה במועדון, שיחק אנדרסן שני משחקים בלבד. בעונה הבאה, בגלל פציעתו של השוער הראשי של הקבוצה, דין קיילי, אנדרסן לקח חלק במשחקיה הראשונים של הקבוצה בעונה זו. בסך הכל שיחק אנדרסן בצ'רלטון 17 משחקים בלבד.

בנובמבר 2006 חזר אנדרסן לברונדבי, מועדון נעוריו. העברתו מצ'רלטון את'לטיק לברונדבי התרחשה בחלון ההעברות של ינואר 2007. ב-2008 זכה אנדרסן עם ברונדבי בגביע הדני, וזכה בתואר "השוער המצטיין" של ליגת העל הדנית. ב-2011 רכש המועדון הצרפתי אוויאן, את כרטיסו של אנדרסן מברונדבי בסכום מצטבר של 2 מיליון כתר דני. בשנת 2013 עבר לשחק בקבוצת ריאל בטיס ובשנת 2014 הושאל לקבוצת גו אהד איגלס.

ב-19 במאי 2014 חזר לדנמרק, וחתם לשלוש שנים בפ.צ. קופנהגן.

===נבחרת דנמרק===
לאנדרסן 5 משחקים בנבחרת דנמרק עד גיל 20 ו-21 משחקים בנבחרת דנמרק עד גיל 21. במרץ 2004 ערך את הופעת הבכורה שלו בנבחרת דנמרק הבוגרת, במשחק ידידות מול נבחרת ספרד. משחקו השני של אנדרסן בנבחרת היה בספטמבר 2008. כמו כן, אנדרסן שיחק מספר משחקים במוקדמות מונדיאל 2010. כמו כן, החליף אנדרסן את תומאס סורנסן, שוערה הראשי של נבחרת דנמרק במשחקי יורו 2012, כיוון שסורנסן היה פצוע.

==קישורים חיצוניים==

* [http://www.dbu.dk/landshold/Landsholdsdatabasen/LBaseplayerInfo.aspx?playerid=4241 פרופיל השחקן] באתר הרשמי של נבחרת דנמרק

קטגוריה:כדורגלנים דנים
קטגוריה:שוערי כדורגל דנים
קטגוריה:קופנהגן: כדורגלנים
קטגוריה:כדורגלני צ'רלטון את'לטיק
קטגוריה:כדורגלני ברונדבי
קטגוריה:כדורגלני אוויאן
קטגוריה:כדורגלני ריאל בטיס
קטגוריה:כדורגלני גו אהד איגלס
קטגוריה:כדורגלני פ.צ. קופנהגן
קטגוריה:כדורגלני נבחרת דנמרק
קטגוריה:כדורגלני יורו 2004
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:ספורטאים דנים באנגליה
קטגוריה:ספורטאים דנים בצרפת
קטגוריה:ספורטאים דנים בספרד
קטגוריה:דנים שנולדו ב-1981
כמו צמח בר

"כמו צמח בר" הוא שיר אהבה ובלדה שיצא לאור בשנת 1975. השיר נכתב על ידי המשוררת רחל שפירא, והולחן על ידי נחום היימן. נושאי השיר הם עלילות האהבה, הכוללות עליות, מורדות, פרדה וגעגועים, המשוחחים עם עלילת הספר "דודי ורעי" של הסופרת נעמי פרנקל.

"כמו צמח בר" נעשה אהוד מאוד, וזכה לביצועים רבים, הידוע שבהם של חוה אלברשטיין, וכן של סי היימן (בִּתו של המלחין). בשל מילות הפרדה וההכרזה על סופיותם של היחסים והחיים בצוותא, יחד עם תיאורי החוויות והרגשות המעמיקים והמעודנים, הוא התפרש בציבוריות הישראלית גם כשיר בטרם סוף החיים, יש כאלו הרואים בשיר גם את קולה ורגשותיה המתדלדלים של צלע שלישית הפורשת הצידה מתוך הכרה וידיעה שכלתנית שלא תמומש אהבתה לאהובה.

באותו הקשר של שכול ואבלות כללי, מקובל לנגן אותו בימי זיכרון, אזכרות ומועדים וימים טובים.

==ביצועים נוספים==
כיכר החטופים במהלך מלחמת חרבות ברזל]]

בניגוד מוחלט לפרשנותו המקובלת כשיר על פרידה וסוף מר, זכה השיר לחידוש מפתיע בשנת 2011 במסגרת פרויקט "שני צדדים למטבע", בו אמנים מהז'אנר הים תיכוני חידשו שירים של עמיתיהם "מהצד השני" ולהפך. "כמו צמח בר" בוצע בידי אביהו מדינה, שנתן לו פרשנות אופטימית בהרבה. לראשונה עובד השיר בקצב מהיר, והפך לשיר קאנטרי עליז. הדובר בשיר הפך לגבר. מדינה הסביר את בחירתו זו: "הייתי ביניכם כמו צמח בר - כלומר לא קיבלתם אותי. זה הרגיש לי כמו קאובוי שפשוט מתיישב על סוסו ודוהר לבדו אל האופק - ממשיך הלאה". השיר יצא באלבומו ה-12 של מדינה, "רק אלוהים יודע".

השיר הוקלט מחדש על ידי הזמרת דיקלה בשנת 2014 לאלבום "שרות חוה אלברשטיין". העיבוד המוזיקלי של יונתן לוי מושפע מסגנון הבוסה נובה.

== יצירת השיר ותכניו ==
השיר נכתב, על פי תיאורה של המשוררת: "בשעתו כשיר הנושא של סרט הטלוויזיה "דודי ורעי", ... הוא נכתב כפרשנות שלי לדמות המרכזית בסרט. מה שלא כל כך הייתי מודעת אליו כשכתבתי אותו, זה שדרך הפרשנות לדמות כתבתי משהו די מדויק על עצמי. כמו שקורה הרבה פעמים השיר התנתק לחלוטין מהסרט, אבל בעקבות הסרט והשיר נעמי פרנקל כתבה ספר ששמו "צמח בר".

השיר המחורז כולל שלושה בתים.

הבית הראשון פותח בהכרזה על פרדה קרובה במילים:

הדוברת מתארת במילים רומזות וחדות את השתלשלותה של פרשיית אהבה בעבר קרוב, אשר כללה סערות ומשברים ביחסיה עם מאהבה-אהובה, הנמצא, כך מרומז במילה "מִדבּר", בסביבה מרוחקת, אולי באזור גבוה. והיא מדמה את עצמה ל"צמח בר", שצמיחתו באביב וקמילתו בקיץ.

הבית השני מתאר בפרוטרוט פואטי את תקופת הסערה והמשברים עם האהוב, שהביאה לפרדה הצפויה. האני השרה מתארת בגלוי וברמז מעורבים רגשות עזים, "תשוקה" והתמודדות עימה, כך במילים:

הבית השלישי מפרט את הרגשות והחוויות, שהיו מנת חלקה של האני השרה ביחסי האהבה הסוערים, ומסיים בחזרה מסכמת על הכרזת הפרדה, בנוסח הראשון, כך במילים המתארות:

והיא מסכמת:

== קישורים חיצוניים ==

* [http://www.tarbut.cet.ac.il/ShowItem.aspx?ItemID=8a2f2a34-ddac-49e6-887d-e163f7d5e939&lang=HEB ניתוח השיר והמשמעויות שבו] באתר [http://www.tarbut.cet.ac.il/ תרבות.il]
* [http://web.nli.org.il/sites/nli/hebrew/Pages/SearchResults.aspx?k=%22כמו%20צמח%20בר%22 מבחר ביצועים מוקלטים של "כמו צמח בר"], בארכיון הצליל של הספרייה הלאומית

== הערות שוליים ==

קטגוריה:שירי 1975
קטגוריה:שירי חוה אלברשטיין
קטגוריה:שירי דיקלה
קטגוריה:שירי אהבה בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי נחום היימן
קטגוריה:שירים על צמחים
איגוד ההתעמלות בישראל

איגוד ההתעמלות בישראל הוא הגוף האמון על פעילות ענפי ההתעמלות השונים.
[[סמלילו הקודם של האיגוד]]

== פעילות ==
תחת כנפי איגוד ההתעמלות פעילים הענפים האולימפיים טרמפולינה אולימפית, התעמלות אומנותית לבנות, התעמלות מכשירים לבנים ובנות, וכן הענפים פס אקרובטיקה, אקרובטיקה, התעמלות אירובית ומסלולי פעילות עממיים. בענף פעילים אלפי ספורטאים צעירים מכל רחבי ישראל, אשר עוסקים בענף ברמות שונות.

מטרות האיגוד הן לפתח ולקדם את ענפי ההתעמלות בישראל, לרכזם ולנהלם, זאת על ידי קביעת תקנות ונהלים, יישום חוקים של איגוד ההתעמלות העולמי (fig), ארגון תחרויות ומפעלי ספורט, ארגון של נבחרות ישראל בענפים השונים.

באיגוד חברות אגודות הספורט שעוסקות בענף, והוא מוציא לאור פרסומים ועיתונות מקצועית בתחום, ויוזם השתלמויות עבור כל העוסקים בענף, ספורטאים, מאמנים ושופטים.

מבנה האיגוד מורכב מיו"ר, חברי הנהלה, ועדת ביקורת, ועדה לקשרים בינלאומיים, סמנכ"ל, ויו"ר עבור כל אחת מחמש הוועדות המקצועיות בתחומים אותם האגודה מרכזת, וכן מנהלי נבחרות של שלושת התחומים בהם קיימות נבחרות המייצגות את ישראל בתחרויות בינלאומיות (התעמלות אמנותית, התעמלות מכשירים בנים ובנות).

אירועי ספורט בינלאומיים שאיגוד ההתעמלות הישראלי אירח:
* אליפות אירופה ה-32 בהתעמלות אומנותית, שהתקיימה בחולון בשנת 2016.
* אליפות אירופה באקרובטיקה שהתקיימה בחולון בשנת 2019.

==קישורים חיצוניים==
* 

* 

קטגוריה:התעמלות
התעמלות
מאדס מיקלסן

מאדס דידמן מיקלסן (בדנית: Mads Dittmann Mikkelsen, נהגה מאס; נולד ב-22 בנובמבר 1965) הוא שחקן קולנוע דני. מיקלסן זכה בשנת 2012 בפרס השחקן הטוב ביותר של פסטיבל קאן על הופעתו בסרט "ניצוד". זכה ב-2020 בפרס גולדן גלובס על תפקידו בסרט "עוד סיבוב".

==ביוגרפיה==
מיקלסן נולד במחוז אוסטרברו שבקופנהגן לבנטה כריסטיאנסן ולשחקן הנינג מיקלסן.
אחיו הוא השחקן לארס מיקלסן.

==קריירת משחק==
התגלה לראשונה בארצו בסרטיו של ניקולס וינדינג רפן "פושר" בתפקיד טוני יד ימינו של סוחר הסמים פרנק ו"בלידר".
הופיע לאחר מכן בקומדיית הפשע "אורות מהבהבים" ובסדרת המשטרה "יחידה מס 1" שזכתה לפופולריות רבה בדנמרק.
ב-2002 זכה מיקלסן להערכה רבה בארצו על תפקידו בדרמה "אהבות פתוחות", בנוסף השתתף בדרמה הספרותית "התשוקות של דינה" ובדרמה הקומית "הקפיצה לחיים".
ב-2003 הופיע בדרמה הקומית "קצבים" בתפקיד סבנד בעל הקצבייה.

בשנת 2004 ערך מיקלסן את הבכורה ההוליוודית שלו בדרמת הפעולה התקופתית "המלך ארתור" בתפקיד טריסטיאן מאביריו של המלך ארתור (קלייב אואן).
ב-2005 שיחק בדרמה הקומית הדנית המוערכת "התפוח של אדם" בתפקיד הכומר איבן פאג'לדסטד.
ב-2006 נבחר מיקלסן לתפקיד הנבל הראשי לה-שיפר בשובר הקופות מסדרת סרטי ג'יימס בונד "קזינו רויאל".
מיקלסן הופיע באותה השנה גם בסרטה המוערך של סוסנה בייר "אחרי החתונה" בתפקיד מנהל בית היתומים ג'ייקוב פטרסן.
ב-2008 הופיע מיקלסן בדרמת המלחמה הדנית "פלאם וציטרון" בתפקיד יורגן האגן שמיט פעיל המחתרת הדנית.
ב-2009 שיחק בדרמת הפעולה התקופתית "תחיית וואלאלה" בתור הלוחם הנורדי עין אחת ובסרט הצרפתי "שאנל וסטרווינסקי" בתפקיד המלחין הרוסי איגור סטרווינסקי.

ב-2010 השתתף מיקלסן בשובר הקופות "התנגשות הטיטאנים" בתפקיד דראקו מנהיג המשמר המלכותי.
ב-2011 שיחק בסרט "שלושת המוסקטרים" בתפקיד קפטן רושפור.
ביוני 2012 זכה מיקלסן בפרס השחקן הטוב ביותר של פסטיבל קאן על הופעתו בדרמה הדנית "ניצוד".

מיקלסן מככב בתפקיד הראשי בסדרת הדרמה "חניבעל". הוא מגלם את הרוצח הסדרתי ד"ר חניבעל לקטר, בסדרה המבוססת על סדרת ספרי "דרקון אדום" של תומאס האריס.

בשנת 2016 שיחק את הנבל הראשי קאסיליוס בסרט גיבורי-על מבית מארוול קומיקס, "דוקטור סטריינג'" לצידם של בנדיקט קמברבאץ', צ'ואיטל אג'יופור וטילדה סווינטון. באותה שנה שיחק בסרט המדע הבדיוני "רוג אחת: סיפור מלחמת הכוכבים", ספין אוף לסדרת סרטי "מלחמת הכוכבים", לצד פליסיטי ג'ונס, פורסט ויטאקר ודייגו לונה.

בשנת 2022 החליף את ג’וני דפ בגילום גלרט גרינדלוולד בסרט ”חיות הפלא: הסודות של דמבלדור”.

==חיים אישיים==
למיקלסן בן ובת מאשתו האן ג'קובסן. מיקלסן דובר דנית, שוודית ואנגלית.

== פילמוגרפיה נבחרת ==

==קישורים חיצוניים==

* 

* 
* 

קטגוריה:שחקני קולנוע וטלוויזיה דנים
קטגוריה:מדבבים דנים
קטגוריה:זוכי פרס סאטורן לשחקן ראשי בטלוויזיה
קטגוריה:דנים שנולדו ב-1965
דניאל גילדנלאו

דניאל גילדנלאו (בשוודית: Daniel Gildenlöw; נולד ב-5 ביוני 1973 בעיר אסקילסטונה) הוא מוזיקאי שוודי וסולנה של להקת הפרוגרסיב מטאל Pain of Salvation.

==קריירה==
דניאל הוא כותב השירים הראשי בלהקה ומנגן על הגיטרה המובילה, כמו כן הוא ההוגה העיקרי של תוכן אלבומי הקונספט של להקתו וכישרונו בתחום אלבומי הקונספט בולט בז'אנר המטאל ברחבי העולם.

דניאל גילדנלאו החל לנגן כבר בשנת 1984 כאשר מלאו לו 11 שנים, באותה שנה הקים את להקתו Reality. בשנת 1991 שינתה הלהקה את שמה ל-Pain of Salvation. ב-2001 השתתף גילדנלאו בפרויקט טראנסאטלנטיק שכלל בתוכו אמני פרוגרסיב-רוק. בשנת 2007 לקח גילדנלאו חלק בשיר של להקת דרים ת'יאטר "Repentance" מתוך האלבום Systematic Chaos וב-2008 לקח גילדנלאו חלק באלבום 01011001 של אריאון.

==קישורים חיצוניים==
* 

קטגוריה:זמרים בעלי מנעד קולי של 4 אוקטבות
קטגוריה:מוזיקאים שוודים
קטגוריה:מוזיקאי מטאל
קטגוריה:שוודים שנולדו ב-1973
טרו פיטקמקי

טרו פיטקמקי (בפינית: Tero Pitkämäki; נולד ב-19 בדצמבר 1982 באילמאיוקי) הוא אתלט פיני, אלוף עולם (אוסקה 2007) ובעל מדליית ארד אולימפית (בייג'ינג 2008) בהטלת כידון.

==הישגים==
פיטקמקי השתתף באולימפיאדת אתונה (2004) וסיים במקום השמיני. במהלך תחרות שנערכה בעיירה קואורטאנה בשנת 2005, קבע פיטקמקי את שיאו האישי - 91.53 מטרים, שהייתה אז התוצאה השישית בטיבה בכל הזמנים (נכון לשנת 2012 זוהי התוצאה השביעית בטיבה בכל הזמנים). באליפות אירופה שנערכה בגטבורג ב-2006 זכה במדליית הכסף, אחרי הנורווגי אנדריאס תורקילדסן. בין פיטקמקי לת'ורקילדסן התפתחה לאורך השנים יריבות ספורטיבית אך גם חברות אישית.

במהלך תחרות שנערכה ברומא במסגרת ליגת הזהב בשנת 2007, היה פיטקמקי מעורב בתקרית יוצאת דופן, כאשר הכידון שהטיל פגע בקופץ לרוחק הצרפתי סלים סדירי. לא נשקפה לחייו של סדירי סכנה כתוצאה מהפגיעה, אך הוא נאלץ להפסיק את אימוניו למספר חודשים.

===אלוף עולם===
באליפות העולם באתלטיקה שנערכה באוסקה בהמשך השנה, רשם פיטקמקי את הישג השיא שלו, כשהוכתר כאלוף העולם. באותה שנה היה דומיננטי ברוב התחרויות בהן השתתף, ואף השיג את תוצאת השנה - 91.23 מטר, ובסוף השנה בחרה בו התאחדות האתלטיקה האירופית לאתלט השנה.

===מדליית ארד אולימפית===
באולימפיאדת בייג'ינג (2008) זכה פיטקמקי במדליית ארד בהטלת כידון בתוצאה של 86.16 מטר, אחרי אנדריאס תורקילדסן מנורווגיה שקבע שיא אולימפי חדש של 90.57 מטר ואיינרס קובלס מלטביה (86.64 מטר).

באליפות העולם באתלטיקה שנערכה ב-2009 בברלין סיים פיטקמקי במקום חמישי בהטלת כידון תוצאה של 81.90 מטר, ולא הצליח להגן על תוארו. 

באליפות אירופה שנערכה בברצלונה שבספרד ב-2010 זכה פיטקמקי במדליית ארד בהטלת כידון בתוצאה של 86.67 מטר, אחרי אנדריאס תורקילדסן (88.37 מטר) ומתיאס דה זורדו מגרמניה שקבע שיא אישי חדש של 87.81 מטר.

באליפות העולם שנערכה בטגו, שבקוריאה הדרומית בשנת 2011 סיים פיטקמקי במקום 17 בהטלת כידון בתוצאה של 79.46 מטר.

באולימפיאדת לונדון (2012) סיים פיטקמקי במקום חמישי בהטלת כידון בתוצאה של 82.80 מטר, בשלב המוקדמות הוא קבע תוצאה של 83.01 מטר ועלה מהמקום השלישי.

באליפות העולם באתלטיקה שנערכה במוסקבה שברוסיה בשנת 2013 זכה פיטקמקי במדליית כסף בהטלת כידון בתוצאה של 87.07 מטר, אחרי ויטסלב וסלי מצ'כיה (87.17 מטר) ולפני דמיטרי טרבין מרוסיה (86.23 מטר).

באליפות העולם שנערכה בבייג'ינג שבסין בשנת 2015 זכה במדליית ארד בתוצאה של 87.64 מטר, אחרי ג'וליוס יגו מקניה (92.72 מטר) ואיהאב א-סייד ממצרים (88.99 מטר).

==קישורים חיצוניים==
 
* 

קטגוריה:מטילי כידון פינים
קטגוריה:אלופי עולם באתלטיקה
קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:פינים שנולדו ב-1982
Malwarebytes' Anti-Malware

Malwarebytes' Anti-Malware היא תוכנת מחשב לגילוי והסרת תוכנות זדוניות. יצאה לאור לראשונה על ידי חברת Malwarebytes, בינואר 2006. התוכנה זמינה בגרסה חופשית, אשר סורקת ומסירה תוכנות זדוניות בעת הפעלה ידנית כולל תוכנות אבטחה מזויפות, ותוכנות פרסום. בנוסף קיימת גרסה בתשלום, אשר מספקת סריקות מתוזמנות, הגנה בזמן אמת, וסריקת זיכרון פלאש. בגרסה ששוחררה באפריל 2013 נוספה היכולת לסרוק קבצים הכלולים בתוך קובצי ארכיון (כגון ZIP).

==קישורים חיצוניים==
* 
* [http://www.malwarebytes.org/ אתר התוכנה]

==הערות שוליים==

 
קטגוריה:תוכנות אבטחת מחשבים
קטגוריה:תוכנות שהושקו ב-2006
קטגוריה:תוכנות אנטי-וירוס
VirusTotal

לוגו VirusTotal
VirusTotal הוא אתר אינטרנט בבעלות חברת גוגל, המספק שרותי בדיקה של קבצים חשודים להימצאות וירוס מחשב, תולעת מחשב, סוס טרויאני או תוכן מזיק או לא רצוי אחר, כגון רוגלה או תוכנת פרסום (adware). האתר עושה שימוש ב-55 תוכנות אנטי-וירוס שונות וב-61 מנועי סריקה מקוונים כדי לסרוק ולבדוק קובצי וירוסים. השימוש ההשוואתי במגוון התוכנות בעת ובעונה אחת אמור להוות פתרון נגד נוזקות שלא זוהו על ידי תוכנת האנטי-וירוס המותקנת במחשב המשתמש, או כדי לאשרר סטטיסטית את נכונות זיהויה החיוביים (כלומר, הימצאותם של וירוסים או תוכנות מזיקות), כאשר ייתכנו מקרים שבהם בסופו של דבר, לא יהיה מדובר בווירוס או תוכנה מזיקה (מצב המכונה "זיהוי חיובי שגוי", או בלעז: "False Positive").

קיימת מגבלה על גודל הקובץ המועלה לבדיקה, אשר מתעדכנת מפעם לפעם. בדצמבר 2022 עמדה המגבלה על 650 מגהבייט.

בנוסף, האתר מציע שירות של בדיקת של כתובת אינטרנט חשודות URL, על-מנת לבדוק אם הן בטוחות לגלישה (למשל, מפני סכנה הקרויה באנגלית: "Drive-by download") ולחפש בבסיס הנתונים של VirusTotal, לפי חתימות ידועות מראש.

ניתן להעלות קבצים לבדיקה במגוון דרכים, כגון: באמצעות אתר האינטרנט, ממשק תכנות יישומים (API), תוכנה ייעודית או בדואר אלקטרוני. כדי לשפר את התוכנה שלהם, חברות תוכנות אנטי-וירוס יכולות לקבל עותקים של קבצים שסומנו על ידי סריקות של תוכנות אחרות כנגועים או חשודים, אבל בתוכנה שלהם לא זוהתה בעיה.
VirusTotal נבחרה על ידי PC World כאחד מ-100 המוצרים הטובים ביותר של שנת 2007.

שימוש באתר אינו מבטיח כי קובץ מסוים אינו זדוני, מאחר שייתכן וייקח זמן בין הפצה של תוכנה זדונית לזיהוי ראשוני שלה. עם זאת, אם מדובר בקובץ שנבדק בפעם הראשונה לפני מספר חודשים, הסיכוי לאישור שגוי (False Negative) נמוך.

== ראו גם ==
* נוזקה
* האקר
* AV-Comparatives

==קישורים חיצוניים==

* 

* [https://web.archive.org/web/20111103111040/http://www.prevx.com/blog/106/Why-using-VirusTotal-for-AV-testing-is-a-bad-idea.html VirusTotal for AV testing is a bad idea] - מאמר קצר שטוען שהסתמכות על תוצאות VirusTotal, המתבססות בעיקר על חתימות קבצים ולא על טכנולוגיות פרואקטיביות כגון היוריסטיקות, אינן בהכרח משקפות את יחסי הכוחות והאיכויות בין תוכנות האנטי-וירוס השונות 

==הערות שוליים==

קטגוריה:תוכנות אבטחת מחשבים
קטגוריה:תוכנות שהושקו ב-2004
קטגוריה:תוכנות אנטי-וירוס
קטגוריה:שירותים שנרכשו בידי גוגל
קטגוריה:גוגל
וילהלם מרקס

וילהלם מרקס (בגרמנית: Wilhelm Marx; 15 בינואר 1863 – 5 באוגוסט 1946) היה עורך דין גרמני, פוליטיקאי וחבר במפלגת המרכז הגרמנית. וילהלם מרקס היה קנצלר גרמניה פעמיים: בין השנים 1923-1925 ובין השנים 1926-1928. בשנת 1925 וילהלם שימש זמן קצר כנשיא פרוסיה.

==קישורים חיצוניים==

* 
* 

קטגוריה:פוליטיקאים גרמנים
קטגוריה:קנצלרי גרמניה
קטגוריה:בוגרי אוניברסיטת בון
קטגוריה:נוצרים רומים-קתולים גרמנים
קטגוריה:גרמנים שנולדו ב-1863
קטגוריה:גרמנים שנפטרו ב-1946
אליאורה זולקובסקי

אליאורה זולקובסקי (Zholkovsky; נכתב גם זולוקובסקי; נולדה ב-5 במרץ 1993) היא מתעמלת אמנותית ישראלית וחברת נבחרת ישראל בהתעמלות אמנותית.

==ביוגרפיה==
זולקובסקי מתגוררת באשדוד ומתעמלת באגודת מכבי בני עייש. בתיכון למדה במקיף ט' בעיר מגוריה.

באליפות העולם שנערכה במוסקבה בספטמבר 2010 זכתה, כשהייתה המחליפה, יחד עם חברותיה לנבחרת ישראל בהתעמלות אמנותית בהישג שיא בקרב רב כאשר דורגה במקום רביעי.

באליפות העולם שנערכה במונפלייה בצרפת בספטמבר 2011 זכתה הנבחרת בהישג השיא שלה כאשר זכתה במדליית ארד בגמר התרגיל המשולב של 3 סרטים ו-2 חישוקים בתוצאה של 26.675 נק'. הנבחרת בתחרות הקרב-רב ביצעה מספר טעויות בתרגיל הכדורים, בו דורגה במקום 14, והגיעה למקום העשירי בסיכום שני התרגילים. בכך החמיצה את השלב הראשון בהשגת הקריטריון הנדרש להשתתפות באולימפיאדת לונדון (2012), אולם בתחרות קדם-אולימפית שהתקיימה ב-17 בינואר 2012 זכתה עם הנבחרת במקום השלישי בתחרות, ובמדליית כסף בגמר הקרב רב ואף העפילה לאולימפיאדה!.

==קישורים חיצוניים==

* 
* [http://www.isrg.co.il/rhythmic.co.il/is_gymnasts.php?gym_id=774&association=51&page=&status=details אליאורה זולקובסקי], באתר ההתעמלות האמנותית הישראלית
* 

==הערות שוליים==

קטגוריה:מתעמלות אומנותיות ישראליות
קטגוריה:מתעמלות אומנותיות באולימפיאדת לונדון (2012)
קטגוריה:משתתפות ישראליות באולימפיאדת לונדון (2012)
קטגוריה:ישראליות שנולדו ב-1993
קטגוריה:ישראלים שנולדו ב-1993
קלאו אדום

קלאו אדום (שם מדעי: Buceros hydrocorax) הוא מין של קלאו אסיאתי החי באיי הפיליפינים. מקור השם "קלאו" הוא בצליל שהקלאו משמיע, הדומה ל"קה-לאוּ". הקלאו האדום אנדמי לפיליפינים. 
== מאפיינים ==
כמו כל מיני הקלאו, בעונת הקינון נקבת הקלאו האדום בוחרת לעצמה חור בעץ לקנן בו ומתיישבת בו. למרות מקורם הגדול, הקלאויים אינם מסוגלים לחפור בעצים בגלל שמקורם וקסדתם חלולים. אחרי שהנקבה מצאה מקום לקינון, היא כולאת את עצמה, בעזרת הזכר שמביא לה חומרי גלם (לשלשת ושאריות מזון) עד שהחור בעץ נאטם לגמרי מלבד חור קטן שמיועד להעברת אוכל ולהוצת לשלשת. אטימת החור מיועדת כדי למנוע כניסת פולשים כגון נחשים לקן, כך שהנקבה לא יכולה לצאת והטורפים לא יכולים להיכנס. אחרי שהגוזלים גדלים, הנקבה והם פורצים את הקן בעזרתו של הזכר, והגוזלים כולאים את עצמם, כמו אמם לפניהם. כעת הזכר והנקבה מביאים להם אוכל, ובבוא העת יפרצו שניהם את החור ויעופו לדרכם.

== תת-מינים ==
ישנם שלושה תת-מינים, וכל אחד חי באיים אחרים בפיליפינים:
* Buceros hydrocorax hydrocorax באיים לוזון ומרינדוקה
*Buceros hydrocorax semigaleatus סאמר, לייטה, בוהול, פנאון, ביליראן, קאליקואן ובואד
* Buceros hydrocorax mindanensis בסילן
ההבדלים בין תת-המינים כוללים את צבע המקור: בתת-המין hydrocorax המקור כולו אדום, אך בתת-המינים semigaleatus וmindanensis צבע החצי היורד לקצה של המקור הוא צהוב בהיר. הקלאו עדיין נפוץ מקומית, אך סובל מציד ומאובדן בתי גידול. הקלאו האדום נקרא לעיתים "שעון ההרים" בגלל שהוא קורא בדרך כלל בצהריים.

== גלריה ==
<gallery>
Attica Zoo Park, Athens, Greece-8a.jpg|גוזל של קלאו אדום בגן החיות של אתונה, יוון
buceros hydrocorax - Weltvogelpark Walsrode 2011-05.jpg|קלאו אדום בגן חיות בגרמניה
Buceros hydrocorax - Weltvogelpark Walsrode 2011.jpg
Buceros hydrocorax - Weltvogelpark Walsrode 2011-06.jpg
Horn Bill.png
</gallery>

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:קלאוניים
קטגוריה:הפיליפינים: עופות

קטגוריה:הפיליפינים: מינים אנדמיים
קטגוריה:עופות יערות הגשם של דרום-מזרח אסיה
קטגוריה:בעלי חיים שתוארו ב-1766